Khamica Bingham

Khamica Bingham (født 15. juni 1994 i Brampton i Ontario) er en canadisk sprintløpsprinter. Hun har personlig rekord på 11,13 på 100 meter, satt i 2015, og har bronse på 4 × 100 meter fra Panamerikanske leker 2015.

Før hun begynte med friidrett drev hun med turn på nasjonalt nivå, men dette ble for dyrt for foreldrene, derfor byttet hun idrett til friidrett.

 Idrettskarriere 
2011
Bingham deltok ved ungdoms-VM i friidrett 2011, der Canada fikk bronse på 4 x 100 meter. Individuelt deltok hun også på 100 meter, der hun kom på 5.-plass med 11,71 sekunder.IAAF - 7th IAAF World Youth Championships > 100 Metres - Girls, besøkt 27. august 2015. Hun deltok også på 100 meter individuelt, og kom på 5.-plass i finalen, med tiden 11,71.IAAF - 7th IAAF World Youth Championships > 100 Metres - Girls, besøkt 28. august 2015. Jennifer Madu vant dette mesterskapet, med tiden 11,57. 

2012
Ved junior-VM i friidrett 2012 i Barcelona deltok hun igjen både på 100 meter og 4 x 100 meter. På stafetten ble Canada diskvalifisert i innledningsheatet, mens på 100 meter satte hun personlig rekord med 11,46 sekunder, og kom på 4.-plass bare ett hundredels sekund bak brasilianske Tamiris de Liz som vant bronsen.IAAF -  14th IAAF World Junior Championships > 4x100 Metres Relay - women, besøkt 28. august 2015.IAAF - 14th IAAF World Junior Championships > 100 Metres - women, besøkt 28. august 2015. 

2013
Canada kom på 2.-plass på 4 x 100 meter stafett ved det panamerikanske juniormesterskapet i friidrett 2013. Bingham løp her sammen med Deshaunda Morrison, Amelia Brohman og Nicole Setterington, og de løp på 46,13 sekunder.Americas Athletics - Panamerican Junior Championships Medellin, Colombia - August 23, 24, 25 - 2013  , besøkt 28. august 2015. Hun deltok også på 100 meter, der hun løp inn til 6.-plass. Canada deltok også ved det åpne Leewardøyenemesterskapet for juniorer i 2013, der de vant 4 x 100 meter stafett. Hun nådde semifinalen på 100 meter ved Sommeruniversiaden 2013, men tiden hennes der på 11,78 var 12. beste tid, og holdt ikke til en plass i finalen.FISU.net - Summer Universiade - Main results, besøkt 28. august 2015. 

2014
Bingham deltok på 4 x 100 meter ved IAAF World Relays 2014, som var første gang IAAF World Relays ble arrangert. Canada løp på 43,69 i innledningsheatet, og gikk ikke videre til A-finalen, men måtte løpe i B-finalen, som de vant. Ved Samveldelekene 2014 nådde hun finalen på 100 meter, og løp på 11,37 som holdt til en 7.-plass. På 4 x 100 meter stafett kom Canada på 4.-plass, 23 hundredeler bak England.Glasgow 2014 - Athletics, besøkt 28. august 2015. 

2015
Ved de panamerikanske leker 2015 i Toronto fikk Canada bronse på 4 x 100 meter, der Bingham løp sammen med Crystal Emmanuel, Kimberly Hyacinthe og Jellisa Westney. Hun satte personlig rekord på 100 meter i finalen, med tiden 11,13, og løp inn til 6.-plass.Toronto 2015 - Athletics - Results - Women's 100m Final , besøkt 28. august 2015. Hun deltok igjen ved IAAF World Relays 2015, der canada satte ny nasjonal rekord på 4 x 100 meter - først i innledningsheatet med 42,94, deretter i finalen der de løp på 42,85. 

Hun deltok både på 100 og 200 meter ved VM i friidrett 2015 i Beijing. På 100 meter kom hun på 26.-plass i innledningsheatet, og gikk ikke videre til semifinalen, og på 200 meter ble hun slått ut i semifinalen, med 17. beste tid på 23,02 sekunder.

2021
Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.

 Referanser 

 Eksterne lenker 

  Profil hos Canadian Olympic Committee
  Profil hos All-Athletics 

Kategori:Fødsler i 1994
Kategori:Canadiske sprintere
Kategori:Deltakere for Canada under VM i friidrett 2015
Kategori:Friidrettsutøvere under Panamerikanske leker 2015
Kategori:Deltakere for Canada under Panamerikanske leker 2015
Kategori:Deltakere for Canada under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Canada under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Canada under VM i friidrett 2022
Kategori:Deltakere for Canada under VM i friidrett 2023